Þau Birgir Baldursson og Gunnhildur Pétursdóttir búa með rúmlega 300 fjár og nokkur hross . Aðspurður segir Birgir að bústofninn megi varla vera minni , en fjárfestingar verði líka að standa undir sér . Það bjargi málum að hann hafi ekki þurft að standa í miklum fjárfestingum síðustu árin . Birgir keypti hálfa jörðina fyrir um tíu árum , en foreldrar hans eru í Bæ að sumrinu en dvelja svo á höfuðborgarsvæðinu að vetrinum . Var það alltaf draumurinn að verða bóndi ? “ Ég veit það nú ekki . Ég hef allavega alltaf verið hérna nema þann tíma sem ég var í skóla . Ég prófaði að fara á sjóinn í smátíma , fyrir eina páskana , en þá hittist svo óheppilega á að útgerðin fór á hausinn meðan ég var í páskafríinu . Ætli mér hafi ekki verið ætlað að taka við þessu . En það var nú sjálfsagt með mig eins og fleiri að maður hugsaði að einhver yrði að taka við búinu . Svo hef ég alltaf kunnað vel mig í sveitinni , ” segir Birgir . Í Skessuhorni vikunnar er spjallað við Birgi og Gunnhildi í Bæ í Miðdölum .